Лъчезар Станчев
Приказка за топката

chitanka.info

Когато бях на три години,

не ходех на игра в градини,

обичах в малката ни стая

със свойта топка да играя,

та никой друг да я не пипа,

но топката веднъж зарипа

и вазата с цветя разсипа,

след туй се блъсна във стената

и ме удари по главата. —

Така ме топката наказа,

че почнах в стаята игра.

Баща ми топката прибра,

прегърна ме и тъй ми каза:

„Когато бях на три години,

не ходех на игра в градини,

обичах в малката ни стая

със свойта топка да играя…“

И тъй нататък чак до края.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.